Unai Emery ætlar ekki að snúa strax aftur í enska boltann . AFP Unai Emery hefur hafnað tilboði um að gerast knattspyrnustjóri Everton í ensku úrvalsdeildinni en það er Marca sem greinir frá þessu nú í morgun . Everton leitar að nýjum stjóra eftir að Portúgalinn Maro Silva var rekinn í síðustu viku en Emery var sjálfur látinn fara frá Arsenal í lok nóvember eftir slakt gengi . Spánverjinn tók við Arsenal sumarið 2018 en tókst ekki að koma liðinu aftur í Meistaradeildina . Hann stýrði franska stórliðinu PSG árin 2017 og 2018 og gerði liðið tvívegis að Frakklandsmeisturum . Everton reyndi fyrst við Portúgalann Vítor Pereira sem hafnaði tækifærinu til að halda áfram störfum sínum í Kína og þá hefur Duncan Ferguson ekki áhuga á að halda starfinu til frambúðar en hann mun þó stýra því er liðið heimsækir Manchester United á Old Trafford á morgun . Leitin að nýjum stjóra heldur því áfram .